US Open-mesterskabet i herredouble 2022
US Open-mesterskabet i herredouble 2022 var den 142. turnering om US Open-mesterskabet i herredouble. Turneringen var en del af US Open 2022 og blev spillet i USTA Billie Jean King National Tennis Center i New York City, USA i perioden 31. august - 9. september 2022.

Mesterskabet blev for vundet af Rajeev Ram og Joe Salisbury, som dermed blev det første par, der vandt US Open-mesterskabet i herredouble to år i træk, siden Todd Woodbridge og Mark Woodforde sejrede i 1995 og 1996. I finalen vandt Ram og Salisbury med 7-6(4), 7-5 over Wesley Koolhof og Neal Skupski, og den amerikansk-britiske duo vandt deres tredje grand slam-titel som makkere. Det var også deres tredje titel i 2022, idet de tidligere på sæsonen havde vundet ATP Tour Masters 1000-turneringerne i Monte-Carlo og Cincinnati. Det var i øvrigt første gang siden 2005, at herredouble-finalen ved US Open var et opgør mellem de to topseedede par. Skupski var i sin første grand slam-finale i herredouble, mens Koolhof tidligere havde tabt US Open-finalen i 2020 med Nikola Mektić ved sin side.

Dette var den første udgave af US Open efter at de fire grand slam-turneringer havde indført et fælles kampformat med en tiebreak til 10 point ved stillingen 6-6 i tredje sæt, hvilket ændrede det tidligere kampformat ved US Open-mesterskabet i herredouble, hvor der siden 1975 var blevet spillet en tiebreak til 7 point i afgørende sæt. Marcelo Demoliner, João Sousa, Marcel Granollers og Horacio Zeballos blev de første spillere til at afprøve det nye format, da Demoliner og Sousa vandt deres møde i første runde med 3–6, 7–6(3), 7–6(10-4).

Efter Ruslands invasion af Ukraine tidligere på året tillod tennissportens styrende organer, WTA, ATP, ITF og de fire grand slam-turneringer, at spillere fra Rusland og Hviderusland fortsat kunne deltage i turneringer på ATP Tour og WTA Tour, men de kunne indtil videre ikke stille op under landenes navne eller flag, og spillerne fra de to lande deltog derfor i turneringen under neutralt flag.

Pengepræmier og ranglistepoint 

Den samlede præmiesum til spillerne i herredouble androg $ 3.471.600 (ekskl. per diem), hvilket var en stigning på 5,0 % i forhold til året før.

Turnering

Deltagere 

Hovedturneringen har deltagelse af 64 par, der er fordelt på:
 57 direkte kvalificerede par i form af deres ranglisteplacering.
 7 par, der har modtaget et wildcard.

Seedede par 

De 16 bedst placerede af parrene på ATP's verdensrangliste blev seedet:

Wildcards 

Syv par modtog et wildcard til hovedturneringen.

Resultater

Kvartfinaler, semifinaler og finale

Første, anden og tredje runde

Se også 
 US Open-mesterskabet i herresingle 2022
 US Open-mesterskabet i damesingle 2022
 US Open-mesterskabet i damedouble 2022
 US Open-mesterskabet i mixed double 2022

Eksterne henvisninger 
 US Open

Noter 

US Open 2022
2022
ATP Tour 2022